Markmið 1 : Flokkun á sorpi í plast , pappa , almennt , dósir / flöskur og rafhlöður . Aðgerðir : Settar upp flokkunartunnur í allar kennslustofur ( almennt sorp , plast , pappír , dósir / flöskur ) og víðar . Skæri sett við vaska til að auðvelda hreinsun á fernum . Reynt að gera aðstæður þannig að hægt sé að flokka og þrífa án of mikillar fyrirhafnar . Upplýsa nemendur og starfsfólk um markmið . Umhverfisnefndin var ábyrg fyrir að markið næðist . Húsvörður og ræstiteymi sá um uppsetningu . Uppsetning og aðstaða til að flokka gekk vel . Það tók smá tíma að fá nemendur og starfsfólk til að flokka rétt en með því að upplýsa og minna á flokkunina reglulega gekk það ágætlega . Almennt sorp minnkaði . Atferli nemenda og starfsfólks breyttist til batnaðar þegar leið á önnina . Markmið 2 : Upplýsa nemendur og starfsfólk um mikilvægi þess að flokka rétt , minnka úrgang og spara orku . Aðgerðir : Hvetja til flokkunar á jákvæðan hátt . Miðar settir fyrir ofan alla slökkvara um að munið að slökkva . Spjöld á þurrkurhlífar við vaska með hvatningu um að spara pappír . Auglýsingar á skólaskjáinn sem skipt er út reglulega þar sem hvatt er til flokkunar á jákvæðan og skemmtilegan hátt . Umhverfisnefndin var ábyrg fyrir að markmið næðist og gekk það vel . Miðar með brosköllum og öðrum myndum voru sett upp sem hvöttu til að slökkva ljós og spara þurrkupappír . Keppni var sett í gang til að hvetja nemendur til að búa til auglýsingarnar . Áætlað er að hafa auglýsingar á skólaskjáinn gegnumgangandi þannig að það komi nýjar hvatningar á skjáinn reglulega . Aðgerðir : Kanna hjá birgjum úrval og kostnað af umhverfisvænum efnum , pappír og plastpokum . Skipta út hreinlætisvörum , pappír og plastpokum í áreiðanlegar umhverfisvænar vörur . Húsvörður , Björgúlfur Halldórsson , var ábyrgur fyrir markmiði . Hann kannaði stöðuna og upplýsti umhverfisnefnd um stöðu mála . Skólinn var nokkuð vel settur í þessum efnum en það sem uppá vantaði , aðallega hreinlætisvörur , var skipt út fyrir umhverfisvænni vörur og var tekið í notkun þegar það sem til var var uppurið . Markmið 4 : Bæta við moltutunnu til að minnka sorp sem fer í urðun . Endurskipulagning á flokkunartunnum . Aðgerðir : að fá moltutunnu við skólann . Setja upp ílát fyrir moltu innanhúss með hinum safnílátunum . Endurskipulagning á flokkunartunnum þ.e. minnka tunnu fyrir almennt sorp , stækka tunnu fyrir pappír , bæta við lítilli tunnu fyrir moltu . Fækka tunnum þ.e. fjarlægja úr stofum og hafa einungis frammi á göngum . Húsvörður ásamt ræstingarteymi og umhverfisnefnd ábyrg fyrir markmiði . Markmið gekk vel og allt orðið klárt fyrir haustönn 2018 . Markmið 5 : Halda fatamarkað , samhliða fyrirlestri Stefáns Gíslasonar um fataneyslu og fatasóun . Markmið var að þátttakendur yrðu meðvitaðir um fataneyslu og fatasóun . Aðgerðir : Nemendur og kennari í vistfræði ( LÍFF 2 VF05 ) voru með yfirumsjón með fatamarkaði . Öllum öðrum nemendum og starfsfólki var frjálst að vera með . Nemendur skipulöggðu og skiptu með sér verkum . Auglýstu og græjuðu föt á markaðinn ásamt því að græja fatamarkað . Auglýsingar gengu vel . Auglýst var í skólanum , í verslunum í bænum og á samfélagsmiðlum . Austurfrétt , fréttamiðill á austurlandi , hafði samband og kom grein í miðilinn um fatamarkaðinn . Náðist að safna fyrir vatnsdælu hjá UNICEF sem var að ósk nemenda . Afgangur af fötum var sett í rauða krossinn .